
22.
Par Ogres novada pašvaldības projekta “Madlienas vidusskolas ēkas energoefektivitātes paaugstināšana” finansējumu un īstenošanu

[bookmark: _GoBack]Ogres novada pašvaldība plāno piedalīties Eiropas Savienības kohēzijas politikas programmas 2021. - 2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" trešās projektu iesniegumu atlases kārtas konkursā ar projekta “Madlienas vidusskolas ēkas energoefektivitātes paaugstināšana” iesniegumu, kura ietvaros būtu paredzēta Madlienas vidusskolas energoefektivitātes paaugstināšana ar kopējām izmaksām 2 227 359,88 EUR (divi miljoni divi simti divdesmit septiņi tūkstoši trīs simti piecdesmit deviņi euro 88 centi) apmērā, un, pamatojoties uz Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021. -  2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.6. pasākuma "Pašvaldību ēku energoefektivitātes paaugstināšana" trešās projektu iesniegumu atlases kārtas īstenošanas noteikumi” un saskaņā ar Pašvaldību likuma  4. panta pirmās daļas 4., 22. punktu, kā arī Likuma par budžetu un finanšu vadību 45. pantu, likuma „Par pašvaldību budžetiem” 22. pantu,

balsojot: ar 17 balsīm "Par" (Andris Krauja, Artūrs Mangulis, Dace Kļaviņa, Dace Veiliņa, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:
  
1. [bookmark: _Hlk47516316]Apstiprināt dalību projekta “Madlienas vidusskolas ēkas energoefektivitātes paaugstināšana” (turpmāk – Projekts) iesniegumu atlases kārtas konkursā, un projekta apstiprināšanas gadījumā uzņemties saistības projekta ietvaros.
2. Projekta apstiprināšanas gadījumā šim mērķim nepieciešamais finansējums ir 2 227 359,88 EUR (divi miljoni divi simti divdesmit septiņi tūkstoši trīs simti piecdesmit deviņi euro 88 centi), kas sastāv no:
2.1. Eiropas Reģionālās attīstības fonda (turpmāk - ERAF) finansējuma attiecināmo izmaksu segšanai 1 113 679,94 EUR (viens miljons viens simts trīspadsmit tūkstoši seši simti septiņdesmit deviņi euro 94 centi) apmērā;
2.2.  Projekta iesniedzēja nacionālā publiskā finansējuma attiecināmo izmaksu segšanai 1 113 679,94 EUR (viens miljons viens simts trīspadsmit tūkstoši seši simti septiņdesmit deviņi euro 94 centi) apmērā.
3. Atļaut Ogres novada pašvaldībai 2027. gadā ņemt aizņēmumu Valsts kasē, nepārsniedzot 1 447 784,00 EUR (viens miljons četri simti četrdesmit septiņi tūkstoši septiņi simti astoņdesmit četri euro 00 centi), ar izņemšanu 2027. - 2028. gadā lēmumā norādītā projekta īstenošanai nepieciešamā pašvaldības līdzfinansējuma, neattiecināmo izmaksu un ERAF finansējuma priekšfinansēšanas nodrošināšanai, tai skaitā:
3.1. attiecināmo izmaksu pašvaldības līdzfinansējuma nodrošināšanai līdz 1 113 680,00 EUR (viens miljons viens simts trīspadsmit tūkstoši seši simti astoņdesmit euro 00 centi);
3.2. ERAF finansējuma priekšfinansēšanai līdz 334 104,00 EUR (trīs simti trīsdesmit četri tūkstoši viens simts četri euro 00 centi).
4. Noteikt, ka kredītu atmaksa tiek garantēta no Ogres novada pašvaldības pamatbudžeta līdzekļiem.
5. Uzdot Ogres novada pašvaldības Centrālās administrācijas Budžeta nodaļai, sagatavojot Ogres novada pašvaldības 2027. gada budžeta projektu paredzēt projektu īstenošanai nepieciešamo finansējumu, tai skaitā aizņēmumu līdzekļus, pašvaldības līdzfinansējumu un neattiecināmo izmaksu segšanai nepieciešamos līdzekļus.
6. Uzdot Ogres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
7. Uzdot Ogres novada pašvaldības Centrālās administrācijas Attīstības un plānošanas nodaļai iesniegt Projekta iesniegumu Kohēzijas politikas fondu vadības informācijas sistēmā līdz 2026. gada 15. oktobrim.
8. Kontroli par lēmuma izpildi uzdot Ogres novada pašvaldības izpilddirektoram.

